Seul greñfoch he fersonelezh  Peogwir ez eus un troch rik etre an armerzh hag ar sevenadur e spered an dud. E gaou avat ! Etrebroadel e vefe an armerzh, pa vefe lechiet-strizh ar sevenadur en tiriad. Lezenn an archant diouzh un tu; lezenn an dudi diouzh an tu all. Neo ket ken splann-se koulskoude. Liammoù don a zo etre sevenadur hag armerzh, alese etre ar yezh hag an ekonomiezh. Alies e vez sellet ouzh ar yezh gant renerien an embregerezhioù evel pa vije ur benveg kehentiñ neptu.  Neuze, o vezañ ma vez komzet galleg gant an holl dud tro-dro, ne welont ket mat petra a zegasfe ar brezhoneg dezho. Gwir eo ne zastumer ket frouezh ar sevenadur war verr dermen. Ur postadur eo, ha ne vo ket jedet ar gounid anezhañ gant ur feur kampi met gant engouestl ar chopridi ha gant an talvoudoù hag ar blijadur a vo rannet ganto. Ar brezhoneg a zo perzh eus hor glad. Drezañ e cheller diorren ar vignoniezh, ar chengred, hag ur seurt fealded. Lorch a zo er vrezhonegerien a-vihanik o welout pegen aes  e klot ar brezhoneg ouzh ezhommoù ar vuhez vodern. Unan eus perzhioù donañ ar vreizhadelezh eo ar yezh. Diwar hech identelezh e vez anavezet ur vro gant an estrenien. Seul greñvoch he fersonelezh, seul zedennusoch ur vro. Rakdiviz an eskemmoù eo ar sevenadur neuze. Se a zo kaoz emañ kuzul rannvro Breizh o paouez krouiñ ur gevrenn sacherezh an tiriad stag ouzh Ajañs armerzhel Breizh, moarvat.